კრიტიკოსების მოკრძალებული შეფასებების გაცნობამდე გეტყვით, რომ უცხოელთა უმრავლესობამ ქართული დადგმების მხოლოდ მცირე ნაწილი ნახა. წარმოდგენების სელექციის პროცესი გადატვირთულმა პროგრამამ გაართულა. ეროვნული პროდუქციისთვის გამოყოფილი ოთხი საფესტივალო დღე (29 სექტემბერი – 2 ოქტომბერი) 40–მდე სპექტაკლს დაეთმო, აქედან ფიზიკურად მხოლოდ რამდენიმეს ნახვას თუ შეძლებდით, რამდენადაც დადგმები ერთმანეთს ემთხვეოდა. საბოლოოდ, რეგიონალური თეატრების ფესტივალში მონაწილეობამ გასტროლის ხასიათი შეიძინა, რადგანაც დადგმები, ქართველ და უცხოელ თეატრმცოდნეებს, კრიტიკოსებს, საერთაშორისო ფესტივალების წარმომადგენლებსა და მენეჯერებს, უმეტესად, არ უნახავთ.